
กองสาธารณสุขและสิ่งแวดล้อม
เทศบาลตำบลที่วัง
การอนุรักษ์สิ่งแวดล้อม หมายถึง การใช้ทรัพยากรธรรมชาติและสิ่งแวดล้อมอย่างฉลาด โดยใช้ให้น้อย เพื่อให้เกิดประโยชน์สูงสุด โดยคำนึงถึงระยะเวลาในการใช้ให้ยาวนาน และก่อให้เกิดผลเสียหายต่อสิ่งแวดล้อมน้อยที่สุด รวมทั้งต้องมีการกระจายการใช้ทรัพยากรธรรมชาติอย่างทั่วถึง อย่างไรก็ตามในสภาพปัจจุบันทรัพยากรธรรมชาติและสิ่งแวดล้อมมีความเสื่อมโทรมมากขึ้น ดังนั้นการอนุรักษ์ทรัพยากรธรรมชาติและสิ่งแวดล้อมจึงมีความหมายรวมไปถึงการพัฒนาคุณภาพสิ่งแวดล้อมด้วย





การอนุรักษ์สิ่งแวดล้อมสามารถกระทำได้หลายวิธี


 ทั้งทางตรงและทางอ้อม





1. การอนุรักษ์สิ่งแวดล้อมโดยทางตรง ซึ่งปฏิบัติได้ในระดับบุคคล องค์กร และระดับประเทศ ที่สำคัญ คือ








-การใช้อย่างประหยัด คือ การใช้เท่าที่มีความจำเป็น


-การนำกลับมาใช้ซ้ำอีก


-การบูรณะซ่อมแซม


-การใช้สิ่งอื่นทดแทน เช่น การใช้ถุงผ้าแทนถุงพลาสติก การใช้ใบตองแทนโฟม


-การเฝ้าระวังดูแลและป้องกัน เป็นวิธีการที่จะไม่ให้ทรัพยากรธรรมชาติและสิ่งแวดล้อมถูกทำลาย เช่น การเฝ้าระวังการทิ้งขยะ สิ่งปฏิกูลลงแม่น้ำ คูคลอง การจัดทำแนวป้องกันไฟป่า เป็นต้น





2. การอนุรักษ์สิ่งแวดล้อมโดยทางอ้อม


สามารถทำได้หลายวิธี ดังนี้





-การพัฒนาคุณภาพประชาชน เพื่อให้ประชาชนเกิดความตระหนักถึงความสำคัญและความจำเป็นในการอนุรักษ์


- การใช้มาตรการทางสังคมและกฎหมาย การจัดตั้งกลุ่ม ชุมชน ชมรม สมาคมเพื่อการอนุรักษ์ทรัพยากรธรรมชาติและสิ่งแวดล้อมต่างๆ


-ส่งเสริมให้ประชาชนในท้องถิ่นได้มีส่วนร่วมในการอนุรักษ์ ช่วยกันดูแลรักษาให้คงสภาพเดิม ไม่ให้เกิดความเสื่อมโทรม


-ส่งเสริมการศึกษาวิจัย ค้นหาวิธีการและพัฒนาเทคโนโลยี มาใช้ในการจัดการกับทรัพยากรธรรมชาติและสิ่งแวดล้อมให้เกิดประโยชน์สูงสุด 


การกำหนดนโยบายและวางแนวทางของรัฐบาล ในการอนุรักษ์และพัฒนาสิ่งแวดล้อม





ใช้ถุงผ้าแทนถุงพลาสติก





แยกขยะเพื่อนำไป รีไซเคิล








ปลูกป่าไม้





ปลูกป่าชายเลน





เพียงเท่านี้ มนุษย์กับสิ่งแวดล้อมก็อยู่ร่วมกันอย่างมีความสุข


"คุณรักษ์โลก โลกก็รักคุณ"








